22/08/2018 | Administración LocalMunicipal
Boimorto
Resolución de alcaldía 370/2018 de data 17 de agosto de 2018: Convocatoria e aprobación de bases para contratación dun/ha auxiliar administrativo/a interino/a a xornada parcial para o departamento de servizos sociais, por concurso oposición

Vista a resolución de Presidencia da Deputación Provincial A Coruña ( BOP núm.81 do 30/04/2018) pola que se aproba a concesión da subvención correspondente ao programa de financiamento dos servizos sociais comunitarios municipais no ano 2018 no cal se inclúe a contratación a xornada parcial dun/ha auxiliar administrativo para servizos sociais quedando subvencionado nesta anualidade. Visto o “Proxecto adecuación dos servizos municipais á administración electrónica – Horizonte 2020” aprobado por decreto de alcaldía numero 368/2018 de data 17/08/2018 Visto o expediente tramitado para a convocatoria e aprobación de bases de persoal para proceder a súa selección constando informe de secretaria intervención e xustificacion da contratación temporal de funcionario interino en providencia de alcaldía. En uso das facultades outorgadas a esta Alcaldía polo artigo 21 da Lei 7/1985 de 2 de abril de bases do réxime local en materia de persoal polo presente, PRIMEIRO.- Proceder á convocatoria e aprobación das bases para a selección dun/ha funcionario/a interino/a do grupo C, subgrupo C2, escala de Administración Xeral, subescala auxiliar, polo procedemento de concurso oposición e formación de bolsa de emprego, aprobando as bases que a continuación se reproducen: É obxecto das presentes bases a selección dun/ha funcionario/a interino/a de Administración Xeral, grupo C, subgrupo C2, subescala Auxiliar, polo procedemento de concurso oposición para reforzar os servizos sociais do Concello de Boimorto e a implantación do programa temporal Proxecto de adecuación dos servizos municipais á Administración electrónica. O persoal interino cesará, ademais de polas causas previstas no art.63 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico de Empregado Público ( TREBEP) cando finalice causa que deu lugar ao seu nomeamento, neste caso, a finalización da implantación do programa temporal Proxecto de adecuación dos servizos municipais á Administración electrónica prevista para o 31 de decembro de 2020, sen prexuízo da posibilidade de prórroga do mesmo por un prazo que en ningún caso poderá superar o ano de duración. Nestes casos o persoal interino cesará do seu posto sen dereito a indemnización de ningún tipo e a ningunha reserva da praza, nin ningún outro dereito ou relación especial algunha sobre nunha praza que no seu caso se poida convocar polo Concello de Boimorto. Igualmente é obxecto da presente convocatoria a creación dunha bolsa de emprego para proceder á provisión temporal de prazas mediante o nomeamento de funcionarios interinos da Escala de Administración Xeral, subescala auxiliar, polos motivos sinalados no artigo 10.1 b) c) e d) do Real Decreto Lexislativo 5/2015, do 30 de outubro, polo que se aproba o Texto Refundido do estatuto básico do empregado público e artigo 23.2 b) c) e d) da lei 2/2015 do emprego público de Galicia, é dicir, para a substitución temporal dos titulares ou eventualmente dos seus substitutos, en tanto en canto non se reincorporen a súa praza, a execución de programas de carácter temporal e o exceso ou acumulación de tarefas por un prazo máximo de seis meses, dentro dun período de doce meses. O obxectivo primordial será de apoio ao departamento de Servizos Sociais do Concello de Boimorto e de colaborar na implantación e consecucións dos obxectivos do Proxecto de adecuación dos servizos municipais á Administración electrónica. De xeito concreto as funcións da praza serán esencialmente e de forma non excluínte as seguintes: - Especialmente a tramitación, seguemento e control da totalidade de expedientes en materia de servizos sociais do Concello baixo a responsabilidade e supervisión da Traballadora social. - Seguemento e xustificación das subvencións en colaboración co persoal do departamento de servizos sociais. - Introdución de datos nas diferentes bases e aplicacións informáticas de contratación, subvencións, etc. - Comunicación e transmisión de información á Deputación para manter actualizada a sede electrónica. - Escaneo de documentos do arquivo e dos presentados para a súa incorporación aos expedientes que se tramiten telematicamente. - Xestión de propostas dos distintos departamentos que se deben someter aos órganos de Goberno. - Calquera outra que sexa propia da súa categoría profesional ou que lle sexa encomendada de conformidade coa súa capacitación profesioanl para o cumprimento dos fins previstos especialmente na normativa vixente en materia de administración electrónica. O aspirante seleccionado percibirá as retribucións básicas e complementarias correspondentes ao subgrupo C2 que se determinen legalmente. O/A funcionario/a interino/a será nomeado/a unha vez rematado o proceso de selección para a cobertura interina de dita praza para apoio a servizos sociais e colaboración na execución do Proxecto de adecuación dos servizos municipais á Administración electrónica. Con todo, o prazo máximo de duración da interinidade non poderá ser superiro a tres anos, ampliables ata 12 meses máis se o xustifica a duración do correspondente programa. Segundo o artigo 10.2 do TREBEP a selección de funcionarios interinos realizarase mediante procedementos áxiles que respectarán en todo caso os principios de igualdade, mérito, capacidade e publicidade. A selección dos candidatos/as máis idóneos/as realizarase a través do procedemento de selección de concurso oposición, realizándose consonte co sinalado no TREBEP, na Lei 2/2015, do 29 de abril, de emprego público de Galicia; na Lei 7/1985, do 2 de abril, reguladora das bases de réxime local; no Real Decreto 896/1991, do 7 de xuño polo que se establecen as regras básicas e os programas mínimos ós que debe axustarse o procedemento de selección dos funcionarios da Administración Local; no Decreto 95/1991, do 20 de marzo, polo que se aproba o regulamento de selección de persoal ó servizo da comunidade autónoma de Galicia e demáis lexislación concordante e de aplicación. Para participar nas probas selectivas os aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderá participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e o dos nacionais dalgún estado en virtude dos tratados internacionais celebrados pola Unión Europea e ratificados por España cando sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. c) Non ter sido separado, mediante expediente disciplinario, do servizo de calquera Administración Pública, nin atoparse inhabilitado para o exercicio das funcións públicas por sentenza firme. d) Estar en posesión ou en condicións de obtelo na data de terminación do prazo de presentación de instancias da titulación de Graduado en Educación Secundaria Obrigatoria ( artigo 42 da Lei 2/2015, do 2 de abril, de emprego público en Galicia) ou titulacións equivalentes ou superiores que habiliten para o acceso á praza convocada. As titulacións non expedidas en España deberán estar debidamente convalidadas polo Ministerio de Educación e Ciencia do Estado español. Dito requisito deberá acreditarse mediante a presentación da copia do título. De presentar esta documentación os/as aspirantes que estean en posesión do Celga 2 ou Iniciación á lingua galega ou equivalente como mínimo estarán exentos da realización de proba de acreditación do coñecemento do galego. ( Requisito que deberá acreditar coa presentación da copia do mesmo). De non acreditarse o coñecemento do galego por non presentar méritos neste apartado será obrigatoria a realización dun exercicio na data fixada polo Tribunal: Exercicio de coñecemento de galego, de carácter obrigatorio e eliminatorio. Consistirá na tradución dun texto facilitado polo Tribunal seleccionador do castelán ao galego nun tempo máximo de vinte minutos coa cualificación de apto ou non apto. O exercicio será cualificado de apto ou non apto e terá carácter eliminatorio ( artigo 51 Lei emprego público de Galicia 2/2015 de 29 de abril). 1. Para tomar parte na selección as persoas interesadas deberán solicitar, no prazo e lugares sinalados no punto 6.4., a súa participación mediante da instancia que se recolle no Anexo II destas bases, dirixida ao Sr. Alcalde- Presidente do Concello. Xunto coa solicitude débense achegar fotocopias dos documentos xustificativos de cumprir os requisitos de participacón. A instancia debe ir acompañada dos seguintes documentos: - Fotocopia do DNI ou documento equivalente. - Fotocopia do título mínino requirido. - O Celga 3 ou equivalente ( de ser o caso). - Documentos xustificativos dos méritos que se aleguen para o concurso. Non serán valorados aqueles méritos que non queden debidamente acreditados, en todos os seus extremos, dentro do prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos as que se refiren. O Tribunal non avaliará os méritos que non se aporten ou acrediten desta maneira.2. A documentación a que se refire o apartado anterior deberá ser fotocopia, sen ser precisa a copia cotexada; presumirase documentación auténtica, e únicamente será requerida a presentación da documentación orixinal aos aspirantes que finalmente sexan seleccionados. Non obstante conforme establece o artigo 28 da Lei 39/2015, do 1 de outubro, do Procedemento Administrativo Común, o Concello de Boimorto cando considere que existe dúbidas derivadas da calidade da copia, poderá solicitar o cotexo das copias aportadas polo interesado, para o que poderá requerir a exhibición do documento ou da información orixinal. En todo caso os interesados responsabilizaranse da veracidade dos documentos que presenten, reservándose este Concello a facultade de exercer as medidas de esixencia de responsabilidade oportunas no caso de falsidade na documentación achegada. No caso de detectarse falsidade documental, será motivo de exclusión do proceso.3. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.4. O prazo para a presentación de instancias, no rexistro xeral do concello ( rúa vilanova, núm.1 15817 Boimorto A Coruña), ou por calquera dos procedementos que prevé o artigo 16 da Lei 39/2015, do 1 de outubro de 2015, do Procedemento Administrativo Común das Administracións Públicas, se´ra de DEZ ( 10) DÍAS NATURAIS contados dende o seguinte ao de publicación do anuncio da convocatoria no Boletín Oficial da Provincia. Se o derradeiro día fose inhábil o prazo rematará ao seguinte día hábil. No caso de que se remita a documentación por correo postal ou mediante a presentación no rexistro doutra Administración que careza de Sistema de Intercambio de Rexistros ( SIR) deberá facelo constar mediante a remisión dun fax ao Concello de Boimorto ( Fax: 981516045) ou un e- mail ao correo correo@boimorto. es, coa copia da instancia presentada conforme ao modelo Anexo II das presentes bases debidamente rexistrada dentro do prazo de presentación. As bases do presente proceso selectivo publicaranse integramente no taboleiro de anuncios do Concello, na páxina web do Concello de Boimorto así como no Boletín Oficial da Provincia de A Coruña. Publicarase un anuncio da convocatoria do proceso selectivo no Boletín Oficial da Provincia de A Coruña, taboleiro de anuncios do Concello e na páxina web do Concello de Boimorto. Os resultados da baremación de méritos, das probas, as convocatorias de exames, citacións e emprazamentos aos aspirantes, así como calquera actuación do tribunal cualificador levaranse a cabo únicamente a través do taboleiro de anuncios do concello, medio exclusivo de notificación aos interesados de conformidade co previsto no artigo 45.1b) da lei 39/2015 de procedemento administrativo común das Administracións Públicas, salvo que estas bases dispoñan expresamento o contrario, non obstante será igualmente obxecto de publicación na páxina web do Concello de Boimorto. Rematado o prazo de presentación de instancias, a Alcaldía, ditará resolución na que se aprobará a lista provisional de admitidos/as e excluídos/as que se publicará no Taboleiro de Edictos e na páxina web do concello, e concederase un prazo de dous (5) días naturais para os efectos de reclamacións ou subsanacións de erros. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará a composición do tribunal cualificador xunto á data do comezo do procedemento avaliador. Consonte cos artigos 55 a 60 do Texto Refundido do Estatuto básico do empregado público, co Real Decreto Lexislativo 5/2015 do 30 de outubro, polo que se establece as regras básicas e os programas mínimos aos que teñen que axustarse os procedementos de selección dos funcionarios na administración local e co artigo 11 do Regulamento xeral de ingreso do persoal ao servizo da Administración Xeral do Estado aprobado por Real Decreto 364/1995, o tribunal terá unha composición mínima de cinco membros e contará cos seguintes membros: Presidente/a: Un funcionario pertencente ao grupo de clasificación profesional de titulación igual ou superior á esixida para o acceso á praza convocada ou quen legalmente a substitúa. Secretario/a: O da Corporación ou quen legalmente a substitúa. Vogais: Tres funcionarios de carreira pertencentes ao grupo de clasificación profesional de titulación igual ou superior ao esixido para o acceso á praza convocada ou quen legalmente os substitúan. Os integrantes do tribunal deberán absterse de formar parte destes, cando concorran as circunstancias previstas no artigos 23/24 da Lei 40/2015 do 1 de outubro de Réxime xurídico do sector público, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do tribunal de acordo co artigo 29 da mencionada Lei. O Tribunal non poderá constituírse nin actuar sen a presenza de máis da metade dos seus membros, sexan, indistitntamente, titulares ou suplentes. En todo caso será necesaria a presencia do Presidente/a e do Secretario/a ou de quenes os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á administración sen prexuízo de que esta, de ser o caso, poida proceder a súa revisión. O tribunal poderá solicitar o asesoramento de expertos ou especialistas que determine. Asemade, o tribunal, se o estima preciso ou conveniente poderá dispoñer a incorporación ós seus traballos de asesores ou especialistas que actuarán como colaboradores do tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O tribunal resolverá tódalas dúbidas que poideran xurdir na aplicación destas normas así como o que se deba facer nos casos non previstos. O tribunal non poderá propoñer o acceso á condición de funcionario/a interino/a de maís de un aspirante. Non obstante, na acta da última sesión do tribunal de selección incluirase un bolsa de emprego entre os/as aspirantes que aprobaron a oposición por orde de maior a menor puntuación do concurso oposición. O alcalde, vista a proposta do tribunal, procederá a ditar a Resolución correspondente que acordará o nomeamento como funcionario/a interino/a e aprobar a bolsa de emprego. A selección realizarase de conformidade co previsto nas presentes bases polo sistema de concurso oposición. Os méritos que se terán en conta no concurso, que en ningún caso terá carácter eliminatorio, son os seguintes: A. Experiencia profesional (contrato laboral ou relación funcionarial e informe vida laboral actualizado): valorarase ata un máximo total de 4 puntos). Por cada mes completo de servizos prestados nunha Administración Pública na mesma categoría que a praza convocada: 0,2 puntos ata un máximo de 4 puntos. Por cada mes completo de servizos prestados nunha empresa privada na mesma categoría que a praza convocada: 0,1 puntos ata un máximo de 2 puntos. B. Formación: valorarase ata o máximo de 2 puntos. Valorarase cursos de formación e perfeccionamento recibidos directamente relacionados cos traballos propios de auxiliar administrativo impartidos por Administracións Públicas ou Organismos e Institucións Oficiais dependentes das Administracións públicas ( non valorando seminarios, congresos, xornadas, módulos, etc que non sexan cursos). Valorarase da seguinte maneira: – De menos de 20 horas: 0,10 puntos por curso. – De 20 a 40 horas: 0,30 puntos por curso. – De máis de 40 horas: 0,50 puntos por curso. Os cursos onde non figuren expresamente o número de horas, non serán valorados. Acreditación de méritos Os méritos do apartado A) acreditaranse mediante certificación expedida pola secretaría do concello ou entidade pública onde se teñan prestado os servizos, ou como se sinala a continuación para a empresa privada; para a empresa privada certificado de vida laboral actualizado expedido pola Tesourería Xeral de Seguridade Social acompañado do certificado de empresa no que conste a categoría na que se teñen prestado os servizos e/ou contrato de traballo. A non presentación de ambos documentos (vida laboral + certificado de empresa e/ou contrato de traballo) suporá a non valoración do mérito alegado. Non se terán en conta os servizos prestados como autónomo. Os méritos do apartado B) mediante copia dos correspondentes certificados ou diplomas expedidos por calquera Administración Pública ou Organismos e Institucións públicas oficiais dependentes das administracións públicas. Non serán obxecto de avaliación os certificados expedidos por academias privadas. Os méritos alegados e non acreditados na forma anteriormente relacionada non se valorarán. Unha vez rematada a valoración de méritos presentados, o Tribunal seleccionador publicará no taboleiro de edictos e páxina Web do Concello de Boimorto, a relación dos aspirantes por orde puntuación coa especificación da mesma. A puntuación obtida na fase de concurso será publicada o mesmo día en que se acorde e antes de dar comezo a celebración das probas da fase de oposición. A oposición constará de tres exercicios, eliminatorios cada un deles, de modo que non poderán pasar oa seguinte exercicio os aspirantes que non alcanzaran a cualificación mínima establecida para cada un deles. Os aspirantes convocaranse para cada exercicio en chamamento único, sendo excluídos do proceso selectivo quen non compareza, calquera que sexa a causa, salvo previsión normativa específica de rango superior. O chamamento para o inicio das probas realizarase por orde alfabético do primeiro apelido de cada un dos aspirantes. Os aspirantes deberán acreditar a súa personalidade coa exhibición do documento nacional de identitdade ou pasaporte. O tribunal publicará os sucesivos anuncios de celebración dos seguintes exercicios no Taboleiro de edictos do Concello e na páxina web do mesmo. - Primeiro exercicio: ( de carácter obrigatorio e eliminatorio) Consistirá en contestar por escrito un cuestionario tipo test de preguntas, relacionadas cos temas indicados no Anexo I das presentes bases, e que será determinado polo tribunal antes do comezo do exercicio. O tempo máximo para realizar este exercicio será de 60 minutos. Cada resposta correcta sumará 0,125 puntos, cada resposta incorrecta restará 0,125 puntos e a pregunta non contestada restará 0,10 puntos. Valorarase con 18 puntos, debendo obter un mínimo de 9 puntos. - Segundo exercicio: ( de carácter obrigatorio e eliminatorio) Consistirá en desenvolver por escrito, nun tempo máximo de 60 minutos, a/s pregunta/s plantexadas polo tribunal relacionadas co temario da convocatoria ( Anexo I) e as funcións propias sinaladas na base 1ª. O exercicio se relacionará cun suposto/s práctico/s que deberán resolver ou desenvolver como exemplo do aspecto teórico. Neste exercicio avaliarase a formación xeral e académica, a claridade, a orde das ideas, a facilidade de exposición escrita, adaptación ao Concello de Boimorto e a capacidade de síntese. A puntuación máxima desta fase será de 10 puntos, debendo obter un mímino de 5 puntos. - Terceiro exercicio: Proba de galego De carácter obrigatorio e eliminatorio, agás para aqueles aspirantes que presenten copia do Celga 2 ou equivalente, expedido por organismo oficial para o efecto ou validado. Consistirá na tradución dun texto facilitado polo Tribunal seleccionador do castelán ao galego nun tempo máximo de vinte minutos coa cualificación de apto ou non apto. Serán eliminados aqueles aspiranets que non sexan cualificados de aptos. Realizarase despois de concluído o segundo exercicio da fase de oposición. Cualificación final A cualificación definitiva estará determinada pola suma das puntuacións obtidas na fase de concurso oposición dos aspirantes que superen a fase de oposición. De tal xeito, despois de rematar o proceso de selección, o Tribunal publicará o nome dos/as aspirantes aprobados/as coa súa puntuación, realizando a proposta de nomeamento ao aspirante que acade a maior puntuación. No caso de empate terá preferencia aqueles aspirantes que teña obtido unha maior puntuación no segundo exercicio da fase de oposición; en caso de persisitr o empate aquel que tivera obtido un maior número de respostas correctas no primeiro exercicio da oposición; se persiste aquel que tivera maior puntuación no concurso. Se pese a isto persistise o empate resolverase mediante sorteo público ante o tribunal. Finalizado o proceso selectivo o tribunal fará pública no taboleiro de edictos do concello, a relación definitiva dos aspirantes aprobados indicando o seu DNI e pola orde de puntuación obtida. Esta relación presentarase ao Sr. Alcalde coa proposta do candidato que obtivese maior puntuación para o nomeamento de funcionario interino. O aspirante proposto, achegará no prazo máximo de 5 días naturais, contados a partir da publicación da lista de aprobados no taboleiro de edictos e na páxina web do concello, os documentos seguintes: - Fotocopia ( que deberá presentarse xunto co orixinal para o seu cotexo) do Documento Nacional de Identidade. - Fotocopia ( que deberá presentarse xunto co orixinal para o seu cotexo) do Título esixido e Celga 2 ou equivalente. - Fotocopia ( que deberá presentarse xunto co orixinal para o seu cotexo) de tódolos méritos presentados para a fase de concurso. - Certificado médico acreditativo de posúir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. O/a aspirante que faga valer a súa condición de persoas con discapacidade deberá presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. - Declaración xurada de que non foi separado/a mediante expediente disciplinario do servicio de ningunha Administración Pública, nin encontrarse inhabilitado/a para o exercicio da función pública por sentencia firme. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión. A non presentación dentro do prazo fixado da documentación esixida nesta Base ou cando do exame da mesma deduzase que carecen dalgún dos requisitos sinalados na base 5ª, suporá que o aspirante non poderá ser nomeado funcionario interino e quedarán anuladas as actuacións, sen prexuízo da responsabilidade en que houbesen incorrido por falsidade na solicitude de participación. Nesta caso procederá a requirírselle a documentación ao aspirante que tivera quedado en segunda posición concedéndolle idéntico prazo para que proceda a presentala. Rematado o proceso selectivo e presentada a documentación polo interesado o Sr. Alcalde efectuará o nomeamento, a favor do candidato proposto, como funcionario interino. O nomeamento deberá ser notificado ao interesado, o cal deberá tomar posesión dentro do prazo máximo de dous ( 2) días hábiles, contados desde a data de notificación, tendo enconta que dito nomeamento realizarase con carácter de interinidade vinculado a apoio en servizos sociais do Concello de Boimorto e a implantación do programa temporal “Proxecto de adecuación dos servizos municipais á Administración electrónica“. O cese do funcionario interino seleccionado producirase polas causas indicadas nas presentes bases mediante a sinatura do correspondente decreto de cese. A resolución de nomeamento será publicada no taboleiro e páxina web do concello co réxime de recursos que proceda. Crearase unha bolsa de emprego formada pola lista de aspirantes que logo de superar o concurso oposición non obtiveran praza, ordenados de maior a menor puntuación, incluíndose no primeiro posto o aspirante nomeado no presente proceso selectivo. É condición inescusable para a pertenza á devandita bolsa o mantemento durante a vixencia desta dos requisitos relacionados na base 5ª das presentes bases. Os que formen parte da mesma poderán ser chamados (sempre respectando a orde da lista), para cubrir posibles baixas por incapacidade, vacacións, renuncia ou outras continxencias sobrevidas no/a candidato/a con maior puntuación nomeado funcionario/a interino/a. Unha vez detectada a situación de necesidade de cubrir temporalmente unha praza, e elaborado o correspondente expediente no que se acreditará o cumprimento dos supostos expostos no parágrafo anterior así como a existencia de crédito orzamentario, a Alcaldía procederá ao chamamento sucesivo dos aspirantes por orde de lista, debendo os interesados manifestar o seu interese por escrito no prazo máximo improrrogable de dous días hábiles dende a notificación da oferta por parte do Concello de Boimorto, transcorrido o cal entenderase que renuncia e pasarase ao chamamento do seguinte da lista. A notificación practicarase exclusivamente mediante a publicación da oferta no taboleiro de anuncios e na páxina web do Concello, sen prexuízo de que se intente proceder a contactar co interesado por vía telefónica polo menos dúas veces en horas distintas en horario de mañá, do cal quedará a debida constancia no expediente mediante informe emitido polo funcionario que realice os intentos. No caso de manifestar o seleccionado o seu interese, deberá presentar a documentación relacionada na base 11ª, se non o fixera anteriormente, no prazo indicado na citada base. Cando un dos aspirantes incluídos na lista fose chamado para ocupar un posto, ao rematar o período de prestación de servizos recuperará o seu lugar inicial na mesma de xeito que poderá ser chamado novamente para outra interinidade. A renuncia, ou a non presentación da aceptación da oferta e da documentación esixida en prazo implicará que o interesado pasará a ocupar o último lugar da lista. Os integrantes da bolsa poderán en calquera momento comunicar a renuncia definitiva á integración nesta, mediante solicitude por escrito que terá que ir dirixida ao Alcalde – Presidente da Corporación. A duración desta bolsa de emprego terá vixencia mentres dure o programa obxecto da presente convocatoria ou, no seu defecto, ata que todos os interesados que figuren nela non manifesten interese nunha oferta de traballo concreto ou presenten a súa renuncia. Contra a resolución de alcaldía que aprobe as presentes bases, que pon fin á vía administrativa, poderase interpoñer un recurso contencioso-administrativo ante os Xulgados do Contencioso Administrativo de A Coruña, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmopoderase interpoñer un recurso potestativo de reposición ante o Alcalde-Presidente, no prazo dun mes contado a partir do día seguinte ao da publicación do anuncio do proceso selectivo no Boletín Oficial da Provincia da Coruña (artigos 123 e 124 da Lei 39/2015, de 1 de outubro do Procedemento Administrativo Común das Administracións Públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123.2 da Lei 39/2015, de 1 de outubro, do Procedemento Administrativo Común das Administracións Públicas). Sen prexuízo do establecido no parágrafo anterior; as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 53.1. a) da Lei 39/2015, de 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada de conformidade co previsto nos artigos 121 e 122 da Lei 39/2015, de 1 de outubro, do Procedemento Administrativo Común das Administracións Públicas ante a Alcaldía-Presidencia da Corporación. En todo o non previsto nas presentes bases estarase ao disposto na Lei 7/1985, de 2 de abril, Reguladora de Bases de Réxime Local; Real Decreto Lexislativo 781/1986, de 18 de abril, polo que se aproba o texto refundido das disposicións vixentes en materia de réxime local, Lei 5/1997, de 22 de xullo, de Administración Local de Galicia; Lei 39/2015, de 1 de outubro do Procedemento Administrativo Común das Administracións Públicas, Lei 40/2015, de 1 de outubro, do Réxime Xurídico do Sector Público, e Lei 2/2015, de 29 de abril, de emprego público de Galicia, así como a restante normativa de desenvolvemento da lexislación indicada. Tema 1. A Constitución Española de 1978. Estrutura e principios xerais. Organización territorial do Estado na Constitución. O estado das autonomías: principios e características. Tema 2. O Estatuto de Autonomía de Galicia. Institucións autonómicas. O Parlamento. A Xunta e o seu presidente. Tema 3. Réxime local español: clases de entidades locais. Especial referencia ao municipio: concepto e elementos. Competencias básicas e complementarias. As entidades locais na Constitución española e na Carta Europea de Autonomía Local. A organización municipal. O concello. Órganos básicos: Alcalde, tenentes de Alcalde, Pleno e Xunta de Goberno Local. Órganos complementarios. Tema 4. Réxime de sesións e acordos dos órganos colexiados locais: preparación de asuntos, convocatoria, orde do día, desenvolvemento da sesión, asuntos para tratar. Actas, certificacións, comunicacións, notificacións e publicación dos acordos. Control dos actos e acordo locais polas administracións estatal e autonómica. Tema 5. A potestade regulamentaria das entidades locais: ordenanzas, regulamentos e bandos: procedementos de elaboración e aprobación. Tema 6. O persoal ao servizo da administración local: funcionarios/as propios das entidades locais. Integración en escalas, subescalas e clases. Dereitos e deberes dos empregados públicos, Incompatibilidades do persoal ao servizo das Administracións Públicas. Tema 7. O acto administrativo, concepto e clases. Elementos. Requisitos: motivación e forma. Eficacia dos actos: executividade. A notificación dos actos. A publicación de disposicións xerais e actos administrativos. O procedemento administrativo: iniciación, ordenación, instrucción e terminación. Finalización do procedemento: a obriga de resolver. Contido da resolución. A terminación convencional. O silencio administrativo. O desestimento e a renuncia. A caducidade. Tema 8. Dereitos e deberes dos/as veciños/as no ámbito local; especial referencia ao dereito de información e participación cidadá. Tema 9. O rexistro de documentos: Concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. Tema 10. O orzamento das corporacións locais: elaboración, aprobación, execución e liquidación. As facendas locais: recursos das facendas locais. Impostos, taxas e contribucións especiais. Os prezos públicos locais. Tema 11. Técnicas do traballo social. Concepto e clases. Tema 12. Instrumentos do traballo social. Concepto e tipos. Tema 13. As necesidades sociais. Tema 14. Servizos sociais comunitarios, de base ou atención primaria. Concepto, características e principios. Tema 15. Tramitación das axudas de emerxencia social da renda de integración galega de medidas básicas para a inserción social. Tema 16. Mecanismos de cooperación entre as administracións públicas do plan concertado. Tema 17. Muller: aspectos sociais da problemática da muller na Constitución española. Tema 18. Pensións non contributivas da seguridade social. Normativa vixente. Obxectivos, tipo e requisitos. Tema 19. Servizo de axuda a domicilio. Definición, usuarios e tarefas. Coordinación e posta en funcionamento. Tema 20. Regulamentos do Concello de Boimorto: Regulamento da prestación do servizo de axuda no fogar; regulamento de funcionamento da Residencia e Centro de día; Regulamento do réxime interno do Centro social de maiores de Boimorto; Regulamento de organización e funcionamento do punto de atención á infancia. D./Dna., con DNI /NIE número. e domicilio a efectos de notificacións e comunicación en. CP. localidade. telf. Dirección Electrónica Habilitada:.(indicar so no caso de que desexe que as notificacións lle sexan practicadas de xeito telemático) EXPÓN: 1º).- Que ten coñecemento da convocatoria publicada para a selección dun auxiliar administrativo interino e creación de bolsa de emprego segundo as bases publicadas no BOP de data_____ 2º).- Que estou en posesión de todos e cada un dos requisitos esixidos na base 5ª de selección para participar no presente proceso selectivo e no caso de obter a praza comprométome a prestar xuramento ou promesa de conformidade co RD 70/1979.3º) Que coñezo e acato incondicionalmente as bases que rexen o presente proceso selectivo.4º) Que estou en posesión da seguinte titulación ou en condicións de obtela á data de remate de presentación de solicitudes do presente proceso selectivo: Certificado CELGA nivel 2 ou de ter superados os estudos conducentes á obtención da validación do nivel de competencia en lingua galega equivalente ao CELGA 2 segundo a Orde do 16 de xullo de 2007 da Consellería de Cultura, Educación e Ordenación Universitaria, modificada pola ORDE do 10 de febreiro de 2014. Polo exposto, SOLICITO: Ser admitido/a ao correspondente proceso selectivo, achegando estes efectos a seguinte documentación: -Fotocopia do Documento Nacional de Identidade -_________________________________________ -_________________________________________ -_________________________________________ -_________________________________________ (no caso de ser necesario continuarase ao reverso enunciando a documentación que se achegue) Lugar e data Asdo.: SRA. ALCALDESA-PRESIDENTA DO CONCELLO DE BOIMORTO (A CORUÑA) Boimorto, venres 17 de agosto de 2018 A Alcaldesa - Presidenta Asdo.- MARIA JESUS NOVO GOMEZ